

Милано, Флоренция и Рим- самолет

**Цена:** от 525 евро / 1027 лева с настаняване в хотел в околностите на Рим;

**Цена:** от 563 евро / 1101 лева с настаняване в хотел в Рим

Дати:11.04/ 23.05/ 20.06/ 19.09/ 10.10/ 31.10.14

**ЦЕНАТА ВКЛЮЧВА**

* 5 нощувки със закуски: по една в градовете Милано, по две в Монтекатини Терме и в / в района на Рим;
* 2 вечери;
* Самолетени билет София- Милано и Рим - София;
* Трансфери летище – хотел- летище;
* Екскурзовод на български език;
* Местен екскурзовод във Флоренция,
* Транспорт с комфортен автобус

**ЦЕНАТА НЕ ВКЛЮЧВА**

* Настаняване в единична стая;
* Летищни такси – 131 евро ( подлежат на потвърждение );
* Сити такси– 8 евро;
* Медицинска застраховка за 6 дни с покритие 5000 евро за лица на възраст до 65 г – 6 лв, за лица на възраст от 65 г до 70 г - 9 лв, за лица на възраст от 70 г до 75 г – 12 лв, за лица на възраст от 75 г до 80 г – 18 лв;
* Посещение на Ватиканските музеи - 25 евро ;
* Екскурзия до Тиволи (при минимум 25 желаещи) – 10 евро за транспорт;
* Разходи от личен характер;
* Входни такси;
* Ползване на обществен транспорт в градовете Флоренция и Рим

**С тази екскурзия ще посетите:** Милано – Монтекатини Терме– Флоренция – Асизи – Рим

**ТУРИСТИЧЕСКА ПРОГРАМА:**

**1 Ден – София – Милано**

Полет София- Милано. Трансфер до хотела.Нощувка в Милано.

**2 Ден – Милано – Пиза- Монтекатини Терме**

Закуска. Туристическа програма в Милано – Замъкът на фамилията Сфорца, пешеходната Виа Данте, Катедралата, Галерията Виктор Емануел, Операта “Ла Скала”. Отпътуване за областта Тоскана – казват, че е “създадена по картина на Микеланджело”. Попътно посещение на Пиза. Разглеждане на Площада на чудесата с известната Наклонена кула. Вечеря и нощувка в спа курорта Монтекатини Терме.

**3 Ден – Флоренция- Сиена- Монтекатини Терме**

Закуска. Денят е посветен на красотата на Тоскана. Тоскана съблазнява с аромата на вино, красива природа и неповторима архитектура. Туристическа програма във Флоренция – музей на изкуството на открито. Обиколката започва от Санта Кроче, превърнала се в “Пантеон” на Италианското изкуство, продължаваме по тесните улички на Флоренция до Катедралата “Санта Мария дел Фиоре” със забележителния купол на Брунелески, Баптистерият с “Вратите към рая” и Камбанарията на Джотто. Отправяме се към Площада на Синьорията, Палацо Векио – старият дворец на Медичите и Галерия Уфици; ще стигнем до Понте Векио – Старият мост на р.Арно и Палацо Пити. Отпътуване за Сиена– един от най-красивите градове на Италия, разположен в живописната Тоскана. Туристическа програма в центъра на средновековния град: площад "Дей Кампо" - където се провеждат конните състезания „Палио”; "Палацо Публико"; Катедралата - една от най-красивите в Италия, смесица от романски и готически стил. Вечеря и нощувка в спа курорта Монтекатини Терме.

**4 Ден – Рим**

Закуска.Отпътуване за Рим. Туристическа програма в Рим, посещение на Ватикана – папската държава с Площада Сан Пиетро и Базиликата – най-големият Християнски храм, съхранил шедьоври на религиозното изкуство, обгърнат в Тайнствата на Християнството. Посещение на Ватиканските музеи / 25 евро/ – безценните колекции на папите, Сикстинската капела… Най-точното определие на държавата Ватикана е измислено в самия папски център. За “намесника на Христос на земята” папата и неговите кардинали .Настаняване в хотел в Рим.Нощувка.

**5 Ден – Рим – Вечният град**

Закуска. Денят е посветен на “Вечния град” – Рим е град на три хилядолетия, Рим е впечатляващо забързан и модерен. Зад всеки ъгъл откривате древни руини, старинни базилики, площади с барокови паметници и многобройни фонтани. Туристическа програма в Рим – пешеходна обиколка из Вечния град: църквата Santa Maria Maggiore, служила за седалище на папите, базилика „Сан Клементе”, където е погребан Св.Кирил /6 евро/, Колизеума – най-значимият Древноримски монумент, станал заслужено и едно от Чудесата на света /12 евро/, Арката на император Константин Велики – превърнала се в символ на императорския триумф, Римският форум – центърът на Античния Рим, центърът на тогавашния свят, Имперските форуми – свидетели на величие и падение, Пиаца Венеция с Монумента на Виктор Емануел II, първият крал на Обединена Италия, Фонтана Треви, където хвърляме монета, за да се завърнем отново в Рим. Програмата продължава с Площад Испания и знаменитото Испанско стълбище, Пиаца дей Пополо и Площад Навона. Нощувка в Рим.

**6 Ден – Рим – София**

Закуска.Трансфер до летището за полет до София.